CELEX: 62018CN0212
Language: el
Date: 2018-03-26 00:00:00
Title: Υπόθεση C-212/18: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Piemonte (Ιταλία) στις 26 Μαρτίου 2018 — Prato Nevoso Termo Energy Srl κατά Provincia di Cuneo, ARPA Piemonte

201806220081970652018/C 240/212122018CJC24020180709EL01ELINFO_JUDICIAL20180326191911Υπόθεση C-212/18: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Piemonte (Ιταλία) στις 26 Μαρτίου 2018 — Prato Nevoso Termo Energy Srl κατά Provincia di Cuneo, ARPA Piemonte
 ---documentbreak--- C2402018EL1910120180326EL0021191191Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Piemonte (Ιταλία) στις 26 Μαρτίου 2018 — Prato Nevoso Termo Energy Srl κατά Provincia di Cuneo, ARPA Piemonte
   (Υπόθεση C-212/18)2018/C 240/21Γλώσσα διαδικασίας: η ιταλική
      Αιτούν δικαστήριο
   
   Tribunale Amministrativo Regionale per il Piemonte
   
      Διάδικοι στην υπόθεση της κύριας δίκης
   
   
      Προσφεύγουσα: Prato Nevoso Termo Energy Srl
   
      Καθών: Provincia di Cuneo, ARPA Piemonte
   
      Προδικαστικά ερωτήματα
   
   
            1)
         
         
            Πρέπει να θεωρηθεί ότι το άρθρο 6 της οδηγίας 2008/98/ΕΚ (
                  1
               ) και ούτως ή άλλως η αρχή της αναλογικότητας αντιτίθενται σε εθνική ρύθμιση, όπως αυτή που περιέχεται στο άρθρο 293 του νομοθετικού διατάγματος 152/2006 και στο άρθρο 268, στοιχείο eee-bis, του νομοθετικού διατάγματος 152/2006, που επιβάλλουν να θεωρηθεί ως απόβλητο, επίσης στο πλαίσιο διαδικασίας για τη χορήγηση άδειας σε σταθμό που τροφοδοτείται με βιομάζα, ένα βιορευστό που πληροί τις τεχνικές απαιτήσεις προς τούτο και που ζητείται για παραγωγικούς σκοπούς ως καύσιμο, αν και για όσο χρονικό διάστημα το εν λόγω βιορευστό δεν είναι καταχωρισμένο στο παράρτημα X, μέρος II, τμήμα 4, παράγραφος 1, του μέρους V του νομοθετικού διατάγματος 152 της 3ης Απριλίου 2006, και τούτο ανεξαρτήτως των εκτιμήσεων των περιβαλλοντικών επιπτώσεων ή οποιασδήποτε αμφισβητήσεως σχετικά με τα τεχνικά χαρακτηριστικά του προϊόντος η οποία διατυπώθηκε στο πλαίσιο της διαδικασίας αδειοδοτήσεως;
         
      
            2)
         
         
            Πρέπει να θεωρηθεί ότι το άρθρο 13 της οδηγίας 2009/28/ΕΚ (
                  2
               ) και ούτως ή άλλως οι αρχές της αναλογικότητας, της διαφάνειας και της απλουστεύσεως αντιτίθενται σε εθνική ρύθμιση όπως αυτή του άρθρου 5 του νομοθετικού διατάγματος 28/2011 κατά το μέρος που, όταν ο αιτών ζητεί να λάβει άδεια για τη χρήση βιομάζας ως καυσίμου σε εγκατάσταση που προκαλεί εκπομπές στην ατμόσφαιρα, δεν προβλέπει συντονισμό με τη διαδικασία σχετικά με την αδειοδότηση αυτής της χρήσεως ως καυσίμου η οποία προβλέπεται από το νομοθετικό διάταγμα 152/2006, παράρτημα X του μέρους V, ούτε προβλέπει δυνατότητα αξιολογήσεως in concreto της λύσεως που προτείνεται στο πλαίσιο ενιαίας διαδικασίας αδειοδοτήσεως και υπό το πρίσμα προκαθορισμένων τεχνικών χαρακτηριστικών;
         
      (
         1
      )	Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312, σ. 3).
   (
         2
      )	Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ (ΕΕ L 140, σ. 16).